钦定古今图书集成/理学汇编/学行典/第129卷 > 近思录 > 《道体》
## 钦定古今图书集成/理学汇编/学行典/第129卷 > 近思录 > 《道体》

伊川先生曰：“喜怒哀乐之未发谓之中。中也者，言寂
然不动者也，故曰天下之大本。发而皆中节，谓之和；
和也者，言感而遂通者也，故曰天下之达道。　中者，
天下之大本。天地之闲，停停当当，直上直下之正理，
出则不是，惟敬而无失最尽。　杨子拔一毛不为，墨
子又摩顶放踵为之，此皆是不得中。至如‘子莫执中欲执’”此二者之中，不知怎么执得？识得，则凡事物上
皆天然有个中在那上，不待人安排也。安排著，则不
中矣。问：“时中如何？”伊川先生曰：“中字最难识，须是默
识心通。且试言一厅则中央为中；一家则厅中非中，
而堂为中；言一国则堂非中，而国之中为中。推此类
可见矣。如三过其门不入，在禹稷之世为‘中’”，若居陋
巷则非中也；“居陋巷”在颜子之时为“中”，若三过其门
不入，则非中也。